স্পোর্টস ডেস্ক, ১৭ নভেম্বর, ২০১৭ইং (বাংলা-নিউজ টুয়েন্টিফোর ডটকম): একাদশে পাঁচ বিদেশি। বিদেশিদের দাপটে বিপিএলে উঠতি দেশি খেলোয়াড়দের অনেকেই খেলার সুযোগ পাচ্ছেন না। আবার যারা সুযোগ পাচ্ছেন তাদের পারফরম্যান্স বিদেশি খেলোয়াড়দের তুলনায় অনেক খারাপ। ভালো করতে পারছে না শীর্ষ তারকারাও। বঞ্চিতদের সুযোগ করে দিতে এবং সিনিয়রদের নতুন করে মেলে ধরার জন্য এবার শুধু দেশি খেলোয়াড়দের নিয়ে টি-টোয়েন্টি লিগ আয়োজনের কথা ভাবছে বিসিবি। এমন কথাই জানালেন বিপিএলের গভর্নিং কাউন্সিলের সদস্য সচিব ইসমাইল হায়দার মল্লিক।